Raseiniai rajoon

Raseiniai rajoon (leedu keeles Raseinių rajono savivaldybė) on  1. järgu haldusüksus (omavalitsus) Leedus  endise Kaunase maakonna aladel.

Rajoonis on 12 omavalitsust, selle pindala on 1573 km2 ja elanike arv oli 2014. aastal 35 496 inimest.

Rajoon moodustati 1950. aastal, tänapäevastes piirides on see aastast 1968. Rajoon koosneb järgmistest valdadest: Ariogala, Betygala, Girkalnise, Kalnujai, Nemakščiai, Pagojukai, Paliepiai, Raseiniai, Šiluva ja Viduklė vald. Omaette linnavallad moodustavad veel Raseiniai linn ja Ariogala linn.

Suurim asula on halduskeskus Raseiniai (11 070 inimest). Teine linn rajoonis on Ariogala. Lisaks asuvad rajoonis Betygala, Girkalnise, Lyduvėnai, Nemakščiai, Šiluva, Žaiginyse ja Viduklė alevid. 2011. aasta seisuga olid elanikest 98,64% leedulased, 0,49% venelased, 0,08% poolakad, 0,07% valgevenelased ja 0,72% oli teistest rahvustest.

Rajooni suurimaks jõeks on Dubysa. Teised tähtsamad jõed on Mituva ja Šaltuona, samuti Jūra lisajõgi Šešuvis. 

Raseiniai rajooni territooriumile jäävad osaliselt nii Dubysa regionaalpark kui ka Tytuvėnai rgionaalpark.

Viited

Välislingid

 Raseiniai rajooni koduleht

Leedu omavalitsused